Гэтым часам ля Чырвонага касцёла запальвалі і ставілі свечкі. Людзі ўвесь вечар ішлі да помніка архангела Міхаіла, спявалі “Магутны Божа, заходзілі ў касцёл. “Я прыйшла памаліцца за здароўе і вызваленне нашых зняволеных, усіх палітычных вязняў Беларусі, — сказала Галіна Сіўчык. — Мы штодня молімся. І, вядома, вельмі хочацца, каб хутчэй гэтыя пакуты ў іх скончыліся. Таму што гэта проста вар’яцтва, што яны зараз знаходзяцца ў вязніцы. І адзінае, што мы можам, гэта толькі звяртацца да Бога за дапамогай.